
Parlamentul  României

Camera  Deputaţilor
Comisia pentru Sănătate şi Familie
            Nr. 28/ 368/ 29  septembrie  2004 

BIROULUI PERMANENT 

AL

CAMEREI DEPUTAŢILOR,

Vă înaintăm, alăturat, raportul asupra proiectului de Lege pentru modificarea şi completarea Legii nr.300/2002 privind regimul juridic al precursorilor folosiţi la fabricarea ilicită a drogurilor ( PLX nr.549/2004 ) , adoptat de Senat în şedinţa din 16 septembrie 2004 şi  trimis comisiei  pentru examinare,  în fond,  în procedură de urgenţă, cu adresa nr. PLX  549  din 20 septembrie 2004, Camera Deputaţilor fiind  Cameră decizională.


La întocmirea raportului, comisia a avut în vedere avizul Comisiei juridice , de disciplină şi imunităţi nr.PLX 549 din 22.09.2004, avizul Comisiei pentru industrii şi servicii nr.23/161/29.09.2004, avizul Consiliului Legislativ nr.1317/11.08.2004,  precum şi punctul de vedere al Ministerului Sănătăţii nr.44605/28.09.2004.


În raport de obiectul şi conţinutul său, proiectul de lege face parte din categoria legilor organice, în conformitate cu prevederile articolului 76 alineatul (1) din Constituţia României, republicată.

                PREŞEDINTE,                                                 SECRETAR,

 DEP.ACAD.PROF.DR.MIRCEA IFRIM            DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                                                                                    Nr. 28/368/ 29  septembrie 2004

R A P O R T

asupra proiectului de Lege pentru modificarea şi completarea Legii nr.300/2002 privind regimul juridic al precursorilor folosiţi la fabricarea ilicită a drogurilor ( PLX nr.549/2004 )

1. Cu adresa nr.PLX 549  din 20 septembrie 2004, Comisia pentru sănătate şi familie a fost sesizată cu dezbaterea şi avizarea în fond, în procedură de urgenţă, a proiectului de Lege  pentru modificarea şi completarea Legii nr.300/2002 privind regimul juridic al precursorilor folosiţi la fabricarea ilicită a drogurilor  ( PLX nr.549/2004 ) , adoptat de Senat în şedinţa din 16 septembrie 2004.

 La întocmirea raportului, comisia a avut în vedere avizul Comisiei juridice , de disciplină şi imunităţi nr.PLX 549 din 22.09.2004, avizul Comisiei pentru industrii şi servicii nr.23/161/29.09.2004, avizul Consiliului Legislativ nr.1317/11.08.2004,  precum şi punctul de vedere al Ministerului Sănătăţii nr.44605/28.09.2004.

Prezentul proiect de lege cuprinde prevederi care vizează, în principal, reformularea unor definiţii, completarea listei precursorilor ce pot fi deţinuţi fără autorizaţie sau aviz, eliminarea licenţei de export a precursorilor, instituirea comisiei de distrugere a precursorilor, abilitarea Inspectoratului General al Poliţiei Române de a primi notificările referitoare la tranzacţiile comerciale cu precursori care se efectuează fără atingere fizică a teritoriului României, sancţionarea contravenţională a nerespectării regimului de notificare a exportului de precursori.  

De asemenea au fost redistribuite unele competenţe privind controlul şi supravegherea operaiunilor cu precursori în sarcina autorităţilor abilitate.

Faţă de cele prezentate mai sus, comisia propune Plenului Camerei Deputaţilor spre dezbatere şi aprobare proiectul de lege cu amendamentele care fac obiectul raportului. 

2. În raport de obiectul şi conţinutul său, proiectul de lege  face parte din categoria legilor organice , potrivit prevederilor articolului 76 alineatul (1) din Constituţia României, republicată.

3. La lucrările comisiei din ziua de 29.09.2004 din totalul de 16 membri, au fost prezenţi 15 deputaţi.

Raportul comisiei a fost adoptat în unanimitate.

4. La dezbaterea proiectului de lege au participat ca invitaţi, în conformitate cu prevederile art.52 din Regulamentul Camerei Deputaţilor : domnul Nimara Vasile, consilier al ministrului sănătăţii şi doamna Ulieru Otilia, inspector la Direcţia farmaceutică din cadrul Ministerului Sănătăţii .

5. Proiectul de lege, potrivit art.75  din Constituţia României, republicată şi art.86 din Regulamentul Camerei Deputaţilor, astfel cum a fost modificat prin Hotărârea Camerei Deputaţilor nr.23/2003, este de competenţa decizională a Camerei Deputaţilor.

I. Amendamente admise

În urma dezbaterii, Comisia pentru sănătate şi familie propune adoptarea proiectului de lege cu următoarele amendamente:

Nr.

crt.
Textul iniţial
Text propus de Comisie

( autorul amendamentului )
Motivarea propunerii amendamentelor
Camera Decizională

0.
1.
2.
3.
4.

1.
Art.I pct.4
“4. Articolul 6 va avea următorul cuprins:

“Art.6. – (1) Exportul şi importul precursorilor se efectuează de operatori autorizaţi de către Ministerul Sănătăţii sau de către Agenţia Naţională pentru Substanţe şi Preparate Chimice Periculoase, în conformitate cu dispoziţiile art.4.

(2) Exportul precursorilor din categoriile I şi a II-a în cantităţi mai mari decât limitele anuale aprobate se efectuează de operatori autorizaţi pe baza unei autorizaţii de export, eliberată pentru fiecare operaţiune de către Ministerul Sănătăţii . Limitele anuale şi modelul autorizaţiei este prevăzut în regulamentul de aplicare a dispoziţiilor prezentei legi.

(3) Exportul precursorilor din categoria a III-a în cantităţi mai mari decât limitele anuale aprobate se efectuează de operatori autorizaţi pe baza unei autorizaţii de export, eliberată pentru fiecare operaţiune de către Agenţia Naţională pentru Substanţe şi Preparate Chimice Periculoase . Modelul autorizaţiei şi limitele anuale sunt prevăzute în regulamentul de aplicare a dispoziţiilor prezentei legi.

(4) Se exceptează de la prevederile alin.(2) şi (3) şi se solicită în mod obligatoriu autorizaţie de export situaţia în care precursorii, în orice cantitate , sunt destinaţi, direct sau indirect, unui operator stabilit în una din ţările care au solicitat notificarea prealabilă a exportului în conformitate cu art.12 paragraful 10 din Convenţia Naţiunilor Unite contra traficului ilicit de stupefiante şi substanţe psihotrope din 19 decembrie 1988 şi cu rezoluţia 20/4 a Sesiunii speciale a Adunării Generale a Naţiunilor Unite asupra drogurilor din 1998. Lista ţărilor respective este prevăzută în regulamentul de aplicare a dispoziţiilor prezentei legi şi se actualizează permanent în baza comunicărilor organismelor internaţionale competente sau ca urmare a încheierii de acorduri bilaterale.

(5) La solicitarea autorizaţiei de export, operatorul prezintă declaraţia de utilizare finală a partenerului extern, confirmarea notificării exportului către Inspectoratul General al Poliţiei Române şi, după caz, autorizaţia de import a destinatarului.”

( text Senat )


Se propune ca pct.4 să se reformuleze astfel:

“4. Articolul 6 va avea următorul cuprins:

“Art.6. – (1)Nemodificat.

(2) Exportul precursorilor din categoriile I şi a II-a se efectuează de operatori autorizaţi pe baza unei autorizaţii de export, eliberată pentru fiecare operaţiune de către Ministerul Sănătăţii . Modelul autorizaţiei este prevăzut în regulamentul de aplicare a dispoziţiilor prezentei legi.

(3) Nemodificat.
(4) Nemodificat.
(5) Nemodificat.

Autori: Comisia pentru sănătate şi familie  şi Ministerul Sănătăţii .


Impunerea anumitor limite creează dificultăţi în actiitatea agenţilor economici. Experienţa Ministerului Sănătăţii în legătură cu activitatea cu stupefiante arată că impunerea anumitor limite ( estimări anuale) poate conduce la întârzieri mari în producţie şi disfuncţionalităţi în asigurarea cu produse finite .
Camera Deputaţilor.

2.
Art.I pct.6
“6. La articolul 8, după alineatul (1) se introduce un nou alineat, alin.(11), cu următorul cuprins:

“(11) Declaraţia prevăzută la alin.(1) nu este necesară pentru substanţele şi cantităţile ce nu depăşesc limitele anuale prevăzute la art.6 alin.(2).”

( text Senat )


Se propune ca pct.6 să se elimine.
Autori: Comisia pentru sănătate şi familie şi Ministerul Sănătăţii .


Pentru corelare cu art.6 alin.(2) de la nr.crt.1 din prezentul raport.


Camera Deputaţilor.

3.
Art.I pct.24
“24. Articolul 24 va avea următorul cuprins:

“Art.24. – (1) Operatorii care efectuează operaţiuni de export/import cu precursori sunt obligaţi să comunice în scris autorităţii emitente  a autorizaţiei, trimestrial, în termen de 10 zile lucrătoare de la încheierea fiecărui trimestru , următoarele date :

a) denumirea şi cantitatea substanţelor prevăzute în anexa nr.1, exportate sau importate ;

b) furnizorul  , destinatarul şi transportatorul ;

c) copie de pe declaraţia vamală de import/export .

(2) Ministerul Sănătăţii şi Agenţia Naţională pentru Substanţe şi Preparate Chimice Periculoase au obligaţia să transmită situaţiile statistice trimestriale şi anuale pentru substanţele clasificate precursori Agenţiei Naţionale Antidrog, pentru a fi centralizate şi raportate către Organul Internaţional de control al drogurilor de la Viena.”

( text Senat )


Se propune ca pct.24 să se reformuleze astfel:

“24. Articolul 24 va avea următorul cuprins:

a) “Art.24. – (1) Nemodificat.

(2) Ministerul Sănătăţii şi Agenţia Naţională pentru Substanţe şi Preparate Chimice Periculoase au obligaţia să raporteze către Organul Internaţional de Control al Drogurilor de la Viena  situaţiile statistice trimestriale şi anuale pentru substanţele clasificate precursori. O copie a raportului va fi transmisă  Agenţiei Naţionale Antidrog.”

Autori: Comisia pentru sănătate şi familie  şi Ministerul Sănătăţii .


Introducerea unui intermediar ( Agenţia Naţională Antidrog) în procesul raportării va întârzia transmiterea datelor respective către Organul Internaţional. În practica europeană, autoritatea care transmite aceste date la Organul Internaţional este ministrul sănătăţii.
Camera Deputaţilor.

4.
Art.I pct.27
“27. La articolul 26, după alineatul (3) se introduc trei noi alineate, alin.(4) , (5) şi (6), cu următorul cuprins:

“(4) Ministerul Sănătăţii şi Agenţia Naţională pentru Substanţe şi Preparate Chimice Periculoase au obligaţia să prezinte pe site-urile lor operatorii autorizaţi .

(5) Autorităţile prevăzute la alin.(1) comunică Agenţiei Naţionale Antidrog datele necesare monitorizării operaţiunilor cu precursori pentru constituirea bazei naţionale centralizate de date .
(6) Agenţia Naţională Antidrog asigură, în condiţiile legii, coordonarea unitară la nivel naţional a activităţilor în domeniul precursorilor desfăşurate de către instituţiile abilitate şi cooperarea acestora cu structurile societăţii civile şi operatorii cu precursori .”

( text Senat )


Se propune ca pct.27 să se reformuleze astfel:

“27. La articolul 26, după alineatul (3) se introduc două noi alineate, alin.(4) şi (5) , cu următorul cuprins:

“(4) Nemodificat. 

Se elimină.

(5) Agenţia Naţională Antidrog asigură, în condiţiile legii, coordonarea unitară la nivel naţional a activităţilor în domeniul precursorilor desfăşurate de către instituţiile abilitate şi cooperarea acestora cu structurile societăţii civile şi operatorii cu precursori .”
Autori: Comisia pentru sănătate şi familie şi Ministerul Sănătăţii .


Pentru corelare cu art.24 alin.(2) de la nr.crt.3 din prezentul raport.
Camera Deputaţilor.

5.
___
După articolul II se introduce articolul II1 cu următorul cuprins:

“Art.II1 – Anexele nr.1 – 4 fac parte integrantă din prezenta lege.”


Pentru respectarea normelor de tehnică legislativă.
Camera Deputaţilor.

II. AMENDAMENTE RESPINSE

Nr.

crt.
Textul iniţial
Amendamentul propus şi autorul acestuia
Motivare
Camera Decizională

0.
1.
2.
3.
4.

1.
Titlul legii

“Lege pentru modificarea şi completarea Legii nr.300/2002 privind regimul juridic al precursorilor folosiţi la fabricarea ilicită a drogurilor”


Comisia pentru industrii şi servicii  a propus titlul legii să se reformuleze  astfel:

“Lege pentru modificarea şi completarea Legii nr.300/2002 privind regimul juridic al precursorilor folosiţi la fabricarea  drogurilor”


1. Pentru adoptare

Pentru a se elimina confuzia că precursorii folosiţi la fabricarea licită a drogurilor au un alt regim juridic. În conformitate cu Directiva 2001/83/CE substanţele clasificate folosite la fabricarea ilicită a drogurilor nu au un regim juridic special.

2.Pentru respingere

Pentru ca titlul să sublinieze obiectul şi scopul legii.


Camera Deputaţilor.

2.
Art.2.

“Art.2. - a) precursori - "substanţe clasificate" sunt substanţele chimice folosite la fabricarea ilicită a drogurilor, clasificate potrivit anexei nr.1, produsele naturale şi amestecurile care le conţin, cu excepţia medicamentelor, preparatelor farmaceutice, amestecurilor, produselor naturale şi a altor preparate care conţin aceste substanţe şi care au o astfel de compoziţie încât nu permit recuperarea sau utilizarea substanţelor respective în acest scop, prin metode simple sau rentabile.”
Comisia pentru industrii şi servicii  a propus ca lit.a) a art.2  să se reformuleze  astfel:

“Art.2. - a) precursori - "substanţe clasificate": orice substanţă care figurează în anexa nr.1 inclusiv amestecurile şi produsele conţinând aceste substanţe, cu excepţia medicamentelor, astfel cum sunt definite în Directiva 2001/83/CE a Parlamentului European şi a Consiliului din 6 noiembrie 2001 instituind un cod comunitar referitor la medicamentele de uz uman, la preparatele farmaceutice, amestecurile, produsele naturale sau alte preparate conţinând substanţe clasificate care sunt astfel compuse încât aceste substanţe nu pot fi uşor utilizate, nici extrase prin mijloace uşor de folosit sau viabile din punct de vedere economic.”
1.Pentru adoptare

Preluarea definiţiei din Regulamentul nr.273/2004, art.2 şi care înlătură orice interpretare eronată a termenului de precursor.

2.Pentru respingere
Definiţia din proiectul de lege este mai clară şi concisă.
Camera Deputaţilor.

3.
Art.6
“Art.6. - (1) Exportul şi importul precursorilor se efectuează de operatori autorizaţi de către Ministerul Sănătăţii sau de către Agenţia Naţională pentru Substanţe şi Preparate Chimice Periculoase, în conformitate cu dispoziţiile art.4.

(2) Exportul precursorilor din categoriile I şi a II-a în cantităţi mai mari decât limitele anuale aprobate se efectuează de operatori autorizaţi pe baza unei autorizaţii de export, eliberată pentru fiecare operaţiune de către Ministerul Sănătăţii. Limitele anuale şi modelul autorizaţiei este prevăzut în regulamentul de aplicare a dispoziţiilor prezentei legi.

(3) Exportul precursorilor din categoria a III-a în cantităţi mai mari decât limitele anuale aprobate se efectuează de operatori autorizaţi pe baza unei autorizaţii de export, eliberată pentru fiecare operaţiune de către Agenţia Naţională pentru Substanţe şi Preparate Chimice Periculoase. Limitele anuale şi modelul autorizaţiei este prevăzut în regulamentul de aplicare a dispoziţiilor prezentei legi.”


Comisia pentru industrii şi servicii  a propus ca  art.6  să se reformuleze  astfel:

Art.6. - (1) Exportul şi importul precursorilor se efectuează de operatori autorizaţi de către Ministerul Sănătăţii sau de către Agenţia Naţională pentru Substanţe şi Preparate Chimice Periculoase, în conformitate cu dispoziţiile art.4, în limitele stabilite prin hotărâre a Guvernului.

(2) Exportul şi importul precursorilor din categoriile I şi a II-a se efectuează de către operatori autorizaţi pe baza unei autorizaţii de export/import, eliberată pentru fiecare operaţiune în parte de către Ministerul Sănătăţii. Modelul autorizaţiei este prevăzut în regulamentul de aplicare a dispoziţiilor prezentei legi.

(3) Exportul şi importul precursorilor din categoria a III-a se efectuează de către operatori autorizaţi pe baza unei autorizaţii de export/import, eliberată pentru fiecare operaţiune în parte de către Agenţia Naţională pentru Substanţe şi Preparate Chimice Periculoase. Modelul autorizaţiei este prevăzut în regulamentul de aplicare a dispoziţiilor prezentei legi.”


1.Pentru adoptare Preluarea cu modificări a tezei de la alin.(2) şi (3) având în vedere că regulamentul nu se modifică anual, simultan cu stabilirea limitelor anuale, aşa cum se subînţelegea din textul iniţial.

2.Pentru respingere

Pentru a înlătura birocraţia privind autorizarea.

1.Pentru adoptare Derularea importului de precursori trebuie să se facă obligatoriu pe baza unei autorizaţii pentru a avea controlul asupra acestuia. Textul iniţial al legii avea în vedere operaţiunile de import şi export.

2.Pentru respingere

Importul precursorilor se face de către Ministerul Industriilor care nu a raportat niciodată Ministerului Sănătăţii cantităţile importate.

1.Pentru adoptare

Idem

2.Pentru respingere
Idem


Camera Deputaţilor.

                PREŞEDINTE,                                                                                                                       SECRETAR,

DEP.ACAD.PROF.DR.MIRCEA IFRIM                                                                                DEP.FARM.ION BURNEI

